“สปสช.” เฮ! ครม. เคาะ 1.8 หมื่นลบ. จ่ายค่าบริการรักษาโควิด
ครม. ไฟเขียวงบ 1.84 หมื่นลบ. ให้สปสช.เป็นค่าใช้จ่ายด้านโควิด-19 ช่วงระหว่างวันที่ 1 เม.ย.-15 พ.ค. 65
ครม. ไฟเขียวงบ 1.84 หมื่นลบ. ให้สปสช.เป็นค่าใช้จ่ายด้านโควิด-19 ช่วงระหว่างวันที่ 1 เม.ย.-15 พ.ค. 65
23 ส.ค. 2565

นายอนุชา บูรพชัยศรี โฆษกประจำสำนักนายกรัฐมนตรี เปิดเผยว่า ที่ประชุมคณะรัฐมนตรี (ครม.) อนุมัติวงเงิน 18,447 ล้านบาท เพื่อเป็นค่าโครงการบริหารสาธารณสุข ภายใต้ระบบหลักประกันสุขภาพแห่งชาติปี 65 รอบที่ 4 ของสำนักงานหลักประกันสุขภาพแห่งชาติ (สปสช.) เพื่อเป็นค่าใช้จ่ายที่เกี่ยวข้องกับโรคติดเชื้อไวรัสโคโรนา 2019 (โควิด-19) และบริการอื่นที่เกี่ยวข้องกับหน่วยงานบริการ สถานพยาบาล ในจัดหาเครื่องมืออุปกรณ์การแพทย์ ยารักษาโรค วัคซีน รวมการวิจัยพัฒนา การผลิตวัคซีนในประเทศ ของสำนักงานหลักประกันสุขภาพแห่งชาติ (สปสช.) ในช่วงระหว่างวันที่ 1 เม.ย.-15 พ.ค. 65